EkBass/fiwiki-20250220-pages-articles huggingface dataset:
Älpee

Älpee on Klamydian vuonna 1990 julkaistu debyyttialbumi. Se julkaistiin alun perin vain LP-formaatissa Free Animals -levy-yhtiön kautta. Albumista julkaistiin vuonna 1992 Kråklund Recordsin kautta LP-levyn uusintapainos, c-kasetti nimellä Älpee sekä CD-versio nimellä Ceedee. CD-julkaisuun lisättiin mukaan kaksi ylimääräistä kappaletta sekä yksi remix- versio.http://klamydia.fi/release/alpee-ceedee/ Vuonna 1994 albumi julkaistiin uudelleen c-kasettiformaatissa nimellä Kassu. Backstage Rock Shop julkaisi Älpeen uudestaan remasteroituna LP-levynä vuonna 2019. == Kappaleet == Sävellykset ja sovitukset Vesku Jokinen, sanoitukset Toni Pitkäsalo (ellei toisin mainita). # # # # # # # # # # # # # # # # # # # # # (vain CD- painoksessa) # (vain CD-painoksessa) == Kokoonpano == * Vesku Jokinen – laulu, kitara * Arto Laaksoharju – basso * Riku Purtola – rummut == Lähteet == Luokka:Vuoden 1989 albumit Luokka:Vuoden 1989 esikoisalbumit Luokka:Klamydian albumit
Judith Wright

Judith Wright (31. toukokuuta 1915 – 26. kesäkuuta 2000) oli australialainen runoilija. Wright syntyi Armidalen lähistöllä, Uudessa Etelä-Walesissa Phillip ja Ethel Wrightin esikoiseksi, mutta vietti huomattavan osan nuoruusvuosistaan Brisbanessa ja Sydneyssä. Wrightin tuotantoon kuuluu useita runokokoelmia, kuten The Moving Image, Woman to Man, The Gateway, The Two Fires, Birds, The Other Half ja Shadow. Hänet tunnettiin myös australialaisen runotaiteen arvostelijana ja Australian alkuperäiskansojen puolestapuhujana. Wright kuoli sydänkohtaukseen Canberrassa 2000. Hän oli 85-vuotias ja kuuro alettuaan asteittain menettää kuuloaistiaan jo kolmannella elinvuosikymmenellään.http://www.litweb.net/biography/18/Judith_Wright.html Vuonna 1991 Wrightille myönnettiin Queen’s Gold Medal for Poetry. == Lähteet == Luokka:Australialaiset runoilijat Luokka:Kuurot henkilöt Luokka:Vuonna 1915 syntyneet Luokka:Vuonna 2000 kuolleet
Sannakji

Sannakji (koreaksi 산낙지) on perinteinen korealainen ruokalaji. Elävistä nakji- mustekaloista (Octopus minor) leikataan irti lonkerot, jotka paloitellaan ja tarjoillaan välittömästi. Mustakala liikkuu vielä paloittelun jälkeenkin. Sannakji nautitaan tavallisesti välipalan tapaan seesamiöljyn kera, ja sen nauttimisessa tulee noudattaa varovaisuutta, sillä lonkerot voivat imukupeillaan tarttua kurkkuun tai ruokatorveen ja aiheuttaa tukehtumisen. Ruokalaji jakaa tyypillisesti kokeilijansa kahteen leiriin. Etenkin sen tarjoilutapa ja rakenne voivat jakaa kokeilijoita. == Katso myös == *Ikizukuri *Casu marzu ==Lähteet== == Aiheesta muualla == *Rusif Huseynov: My first sannakji experience Luokka:Nilviäisruoat Luokka:Korealainen keittiö Luokka:Eläinten tappaminen
Divisioonan määrävahvuus (tasavaltalaiskaartin panssaridivisioona)

Irakin tasavaltalaiskaartin divisioonaan kuului tyypillisesti: *11240 miestä Divisioonan päämaja *2 panssariprikaatia **3 panssaripataljoonaa **1 mekanisoitu pataljoona **1 moottoroitu erikoisjoukkojen komppania **1 pioneerikomppania **1 tiedustelujoukkue **1 raskas raketinheitinpatteri *1 mekanisoitu prikaati **3 mekanisoitua pataljoonaa **1 panssaripataljoona **1 panssarintorjuntakomppania **1 moottoroitu erikoisjoukkojen komppania **1 pioneerikomppania **1 tiedustelujoukkue **1 raskas raketinheitinpatteri *divisioonan tykistörykmentti **3 telatykistöpatteristoa (155mm) **2 telatykistöpatteristoa (152mm) **2 telatykistöpatteristoa (122mm) *erilliset yksiköt **3 moottoroitua erikoisjoukkojen pataljoonaa **1 tiedustelupataljoona **1 panssarintorjuntapataljoona **1 pioneeripataljoona ==Lähteet== * http://www.fas.org/irp/world/iraq/rg/index.html Luokka:Irakin asevoimat
Savonrannan kirkko

Savonrannan kirkko on vuosina 1862 – 1863 rakennettu puinen kirkkorakennus. Tyyliltään kirkko on päätytornillinen pitkäkirkko. Sen suunnitteli arkkitehti August Boman. Kirkko sijaitsee Savonrannan kirkonkylän muodostamassa taajamassa Savonlinnan kaupungissa Etelä-Savossa. Istumapaikkoja kirkossa on noin 600 hengelle. Kirkko on peruskorjattu viimeksi vuonna 1987. == Lähteet == *Savonrannan seurakunta *Savonrannan seurakunta 125-vuotias, Eino Ilmari Ahvenainen, 1998 == Aiheesta muualla == * Kirkko Luokka:Suomen puiset pitkäkirkot Luokka:Savonlinnan kirkkorakennukset Luokka:Suomen 1860-luvulla rakennetut kirkot
Dornier Do 228

Dornier Do 228 on Dornier-yhtiön valmistama pienikokoinen, kaksimoottorinen STOL-potkuriturbiinikone. Sekä Dornier Saksassa että Hindustan Aeronautics Intiassa ovat rakentaneet noin 230 konetta lisenssivalmistuksena sekä siviili- että sotilaskäyttöön. == Tekniset tiedot (Do 228-212)== ===Yleiset ominaisuudet=== * Miehistö: 2 * Kapasiteetti: 19 matkustajaa * Pituus: 16,56 m * Kärkiväli: 16,97 m * Korkeus: 4,86 m * Siipipinta-ala: 32,00 m² * Tyhjäpaino: 3 258 kg * Suurin lentoonlähtöpaino: 6 400 kg * Moottorit: 2 Garrett AiResearch TPE331-5 potkuriturbiinimoottoria, teho 776 hv/moottori ===Suorituskyky=== * Suurin nopeus Vne: 518 km/h 280kts * Lentomatka: 1 037 km * Lakikorkeus: 8 534 m * Nousunopeus: 570 m/min ==Suomen Rajavartiolaitoksen koneet== Suomessa Rajavartiolaitos käyttää kahta Do 228 -konetta (OH-MVO ja OH-MVN). Koneet hankittiin Suomeen vuonna 1995, ja niitä käytetään meri- ja rajavalvonnan ohella ympäristövalvontaan. Koneiden tukikohta on vartiolentolaivueen Turun vartiolentue. Valvontakoneet on varustettu kehittyneellä tutka- ja kuvauskalustolla. Yllä olevat tiedot koskevat matkustajalentokonetta. Rajavartiolaitos ilmoittaa koneilleen seuraavat tiedot, sikäli kuin ne poikkeavat edellä mainituista: * Tyhjäpaino: 4 600 kg * Normaali hyötykuorma: 1 000 kg * Toimintamatka: 1 400 km * Suurin matkalentonopeus Vmo: 413 km/h, 223 kts * Suurin nopeus Vne 518 km/h, 280 kts * Miehistö: 2 lentäjää, 2 operaattoria + 3 matkustajaa/tähystäjää Koneet on varustettu: * jäänpoistojärjestelmällä * suunnistus/automaattiohjausjärjestelmällä * säätutkalla, ympärikeilaavalla valvontatutkalla ja sivukulmatutkalla * IR-, UV- ja näkyvän valon skannerilla sekä lämpökameralla * kattavalla video-sekä valokuvauskalustolla Koneiden ympäristönvalvontalaitteet (MSS 6000 -järjestelmä) uusittiin vuoden 2009 aikana. Tarkkailulaitteisto uusittiin vuonna 2013 ja ohjaamoa kunnostettiin vuonna 2017. Vuoteen 2020 tultaessa koneiden huolto on käynyt yhä kalliimmaksi eikä koneita voida tankata täyteen, koska vanha laitteisto painaa huomattavasti. Koneet uusitaan 2020 - luvun puolenvälin paikkeilla. == Lähteet == == Aiheesta muualla == Do 228 Luokka:Saksalaiset matkustajalentokoneet Luokka:1980-luvun matkustajalentokoneet Luokka:STOL-lentokoneet
Jorma Korpela

Jorma Rafael Korpela (22. syyskuuta 1910 Toivakka – 16. huhtikuuta 1964 Kuopio) oli suomalainen opettaja ja modernistinen kirjailija.Jorma Korpela, Keskisuomalainen kirjallisuus,Jyväskylän kaupunginkirjasto, viitattu 22.8.2020 Korpelaa pidetään yhtenä suomalaisen kirjallisuuden klassikoista, vaikka hän kirjoitti ainoastaan neljä romaania.http://tuhannettunteet.kuopio.fi/main.asp?sid=20 Lisäksi hän kirjoitti runoja, joita hän ei kuitenkaan julkaissut, ja näytelmän Herra Eemeli: "tositarkoituksella" vuodelta 1933. Korpelan isä Simo Korpela oli rovasti ja virsirunoilija. ==Koulutus ja ammatillinen ura== Korpela valmistui ylioppilaaksi vuonna 1929, jonka jälkeen hän opiskeli Helsingin ja Tarton yliopistoissaTohtori Finckelman, Kulttuuri.kuopio.fi ja suoritti filosofian kandidaatin tutkinnon vuonna 1934. Opiskeluaikanaan hän toimi Akateemisessa Karjala-Seurassa. Varsinaisen työuransa hän teki vuosina 1938–1964Moderni minuus – Jorma Korpela, Tuhannet tunteet, Kuopio.fi Kuopion yhteiskoulun äidinkielenopettajana. Opettajana hän innoitti useita oppilaitaan ryhtymään muun muassa toimittajan ja kirjailijan urille. Korpelan muistomerkki on Kuopion yhteiskoulun eteläpuolen seinässä. ==Tuotanto== Teoksen Martinmaa, mieshenkilö ilmestyttyä 1948 Korpela sai Valtion kirjallisuuspalkinnon. Korpelan tunnetuin teos on Tohtori Finckelman: Ihmiskurjan kertomus (1952), josta on tehty muun muassa kaksi näyttämösovitustaM. G. Soikkeli, Jorma Korpelan kuolio, uta.fi. Teos kuvaa kertojapäähenkilön mielen järkkymistä. Se yhdistelee kasvukertomuksen, pikareskiromaanin ja omaelämäkerran lajityyppejä ja sisältää lukuisia viittauksia länsimaisen kirjallisuuden klassikoihin. ==Näyttämösovituksia== Tohtori Finckelmanista on tehty ainakin kaksi näyttämösovitusta. Kuopion kaupunginteatterissa se nähtiin vuonna 2000 Pauli Kallion dramatisointina. Näytelmän ohjasi Johanna Sorjonen. Kajaanin kaupunginteatteriin se valmistui 2003 Samuli Reunasen dramatisoimana ja ohjaamana. ==Teokset== *Martinmaa, mieshenkilö. WSOY 1948. *Tohtori Finckelman: Ihmiskurjan kertomus. WSOY 1952. *Tunnustus. WSOY 1960. *Kenttävartio. WSOY 1964. ==Lähteet== ==Aiheesta muualla== * Väitöskirja. Helsinki: Helsingin yliopisto, 2020. ISBN 978-951-51-5743-0. *Lindfors J.:Ylen Elävä arkisto, Jorma Korpelan "ihmiskurjan kertomus" * Soikkeli, M. G.: Korpelajevski saa vastauksen. (Arcive.org) Raportti Sari Salinin väitöksestä 9. marraskuuta 2002 Helsingin yliopiston kotimaisessa kirjallisuudessa. Luokka:Suomalaiset kirjailijat Luokka:Suomalaiset opettajat Luokka:Vuonna 1910 syntyneet Luokka:Vuonna 1964 kuolleet
Christy Carlson Romano

Christy Carlson Romano (oik. Christelle Michelle Carlson Romano, s. 20. maaliskuuta 1984 Milford, Connecticut, Yhdysvallat) on yhdysvaltalainen näyttelijä ja laulaja. Hän on näyttelijänä kaksinkertainen Young Artist -palkinnon voittaja vuosina 2001 ja 2002. Hänet tunnetaan erityisesti Disneyn animaatiosarjasta Kim Possible Kim Possiblen äänenä, josta Romano sai Daytime Emmy -ehdokkuuden. Lisäksi hänet tunnetaan Ren Stevensinä komediasarjasta Even Stevens. Romanolla on kaksi vanhempaa sisarta ja yksi vanhempi veli. ==Filmografia== ===Elokuvat=== *Goosed (1999) – Gail *Kelly keksii keinot (2002) – Jennifer Stone *The Even Stevens Movie (2003) – Ren Stevens *Campus Confidential (2005) – Violet Jacobs *The Cutting Edge: Going for the Gold (2006) – Jackie Dorsey *Taking 5 (2007) – Danielle ===Televisiosarjat=== *The Guiding Light (1999) – Erica #1 *Even Stevens (1999–2003) – Ren Stevens *Joanin salaisuus (2004) – Officious Hall Monitor God *Summerland (2005) – Gigi ===Ääniroolit=== *Kim Possible (2002–2007) – Kim Possible *Kim Possible: Päättäjäispainajainen (2005) – Kim Possible *Lilo & Stitch (2005) – Kim Possible *Final Fantasy VII: Advent Children (2006) – Yuffie Kisaragi *Family Guy (2006) – Quagmire's One-Night-Stand *Casper's Scare School (2006) – Mantha ==Aiheesta muualla== * == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Yhdysvaltalaiset teatterinäyttelijät Luokka:Vuonna 1984 syntyneet Luokka:Elävät henkilöt
Simple Mind Condition

__NOTOC__ Simple Mind Condition on Troublen seitsemäs studioalbumi, joka julkaistiin 12. maaliskuuta 2007. == Kappaleet == # # # # # # # # # # # == Kokoonpano == * Eric Wagner – ­laulu * Rick Wartell –­ kitara * Bruce Franklin –­ kitara * Chuck Robinson –­ basso * Jeff Olson –­ rummut == Arvostelut == * AllMusic: AllMusic review * Imperiumi: 10/10Trouble - Simple Mind Condition Viitattu 22.11.2022. == Lähteet == == Aiheesta muualla == * * Luokka:Vuoden 2007 albumit Luokka:Troublen albumit
Nirvana (täsmennyssivu)

Nirvana voi tarkoittaa ainakin seuraavia asioita: *nirvana, buddhalainen käsite, loppuminen tai raukeaminen *Nirvana, yhdysvaltalainen grungeyhtye **Nirvana, samannimisen yhtyeen kokoelmalevy vuodelta 2002 *Nirvana, brittiläinen rockyhtye *Nirvana, Innan albumi vuodelta 2017 *Nirvana, italialainen elokuva vuodelta 1997 *"Nirvana", Tom Waitsin kappale *nirvana- virhepäätelmä, täydellisen ratkaisun virhepäätelmä *Teatteri Nirvana, helsinkiläinen teatteriryhmä
Del Shannon

Del Shannon (oikealta nimeltään Charles Weedon Westover, 30. joulukuuta 1934 Grand Rapids, Michigan, Yhdysvallat – 8. helmikuuta 1990 Santa Clarita, Kalifornia, Yhdysvallat) oli yhdysvaltalainen rock and roll -muusikko, joka nousi maineeseen singlellään ”Runaway”. Se pääsi vuonna 1961 sekä Yhdysvaltain että Britannian kappalelistojen kärkeen. Kappaleen erikoisuuksia ovat sekä Shannonin falsettilaulu että claviolinen (eräänlaisen syntetisaattorin esi- isän) käyttö välisoitoissa. Shannon esitti vuonna 1963 coverversion The Beatlesin laulusta ”From Me to You”. Hän julkaisi vuonna 1964 singlen ”Keep Searchin’”. Shannon levytti uudelleen osan laulusta ”Runaway” (uusilla sanoituksilla) televisiosarja Crime Storya varten. Samaa laulua on käytetty myös monissa elokuvissa. Shannon levytti vuonna 1990 comebackalbumin Jeff Lynnen kanssa, ja häntä harkittiin jopa Roy Orbisonin seuraajaksi The Traveling Wilburys -yhtyeeseen. Shannon ampui itsensä Santa Claritassa, Kaliforniassa .22-kaliiperin kiväärillä vuonna 1990. Hänen vaimonsa arveli, että tällä saattaisi olla tekemistä äskettäin aloitetun fluoksetiinin käytön kanssa. Viimeinen albumi Rock On! julkaistiin postuumisti. Shannon pääsi Rock and Roll Hall of Fameen 1999. Hän on myös vuonna 1997 perustetussa Rockabilly Hall of Famessa. == Aiheesta muualla == Luokka:Itsemurhan tehneet Luokka:Rock and Roll Hall of Fame Luokka:Yhdysvaltalaiset rocklaulajat Luokka:Vuonna 1934 syntyneet Luokka:Vuonna 1990 kuolleet
Heikki S. Eskelinen

Heikki Samuli Eskelinen (1. joulukuuta 1927 Jyväskylä – 27. joulukuuta 2012) oli filosofian lisensiaatti ja kirjastonhoitaja. Eskelinen toimi Turun yliopiston kirjaston ylikirjastonhoitajana 1974–1991. Ennen ylikirjastonhoitajan tehtävään siirtymistään hän toimi yliopiston kirjaston kirjastonhoitajana 1968–1974. Eskelinen oli Porthan-Seuran sihteeri 1979–2005. ==Julkaisut== *Ihmisläheistä ja rakentavaa yhteistoimintaa 50-vuotta : Turun seudun osuuskassa - Turun seudun osuuspankki 1922–1972 / Heikki S. Eskelinen, 1972 *Keski-Suomi : Keski-Suomea käsittelevä kirjallisuus vuoteen 1955. 6 / Heikki S. Eskelinen. 1962. *Piirteitä Lions Club Turku/Linnan toiminnasta neljännesvuosisadan ajalta 1969–1994 / Heikki Eskelinen, Lauri Niemi. 1995 *Suomen kirjastojen yhteiset luettelointisäännöt : (Ehdotus) / (Toimikunta: Puheenjohtaja: Dolly Ölander & Heikki Eskelinen...). 1970. == Lähteet == *WSOY:n Iso tietosanakirja ===Viitteet=== Luokka:Suomalaiset kirjastonjohtajat Luokka:Vuonna 1927 syntyneet Luokka:Vuonna 2012 kuolleet
Ve

Ve tarkoittaa seuraavia: * * * Ve, skandinaavisen muinaisuskon jumala * .ve, Vanezuelan Internet-maatunnus * * .
Sudeettialueet

Sudeettialueet olivat ensimmäisen maailmansodan jälkeen uuteen Tšekkoslovakian valtioon liitettyjä, pääosin saksankielisiä alueita. Nimitys johtuu Tšekin pohjoisrajan tienoilla sijaitsevasta Sudeettien vuoristosta. Ennen ensimmäistä maailmansotaa Sudeettialueet kuuluivat Itävalta-Unkariin ja muodostivat osan Böömiä ja Määriä, joihin kumpaankin kuului sekä saksan- että tšekinkielisiä alueita. Sodan jälkeen vanhat Böömin ja Määrin alueet tulivat kokonaisuudessaan, myös saksankielisten alueiden osalta, kuulumaan uuteen Tšekkoslovakian valtioon, mikä vahvistettiin Saint-Germainin rauhassa vuonna 1919. Alueen saksankielisen väestön keskuudessa kuuluminen Tšekkoslovakiaan herätti alusta lähtien tyytymättömyyttä, mitä Adolf Hitlerin oli myöhemmin helppo käyttää hyväksi. Saksa vaati ja sai Tšekkoslovakialta Sudeettialueet vuonna 1938 Münchenin sopimuksella. Vuonna 1939 alueen asukasluku oli 2 943 187 ja pinta-ala 22 587 km². Tšekkoslovakian sudeettialueella asui huomattava saksalaisenemmistö. Sudeetti­kriisin seurauksena Tšekkoslovakia luovutti natsi-Saksan vaatimuksesta Sudeettialueensa sen hallintaan Münchenin sopimuksen mukaisesti vuonna 1938. Saksa muodosti alueesta Sudetenland-nimisen Reichsgau-alueen ja miehitti puoli vuotta myöhemmin koko Tšekkoslovakian. Saksalaismiehityksestä maa vapautui 1945 ja sudeettialue palautettiin Tšekkoslovakialle samana vuonna. Sodan jälkeen vuosina 1945–1947 alueen noin 2,6 miljoonaa saksalaista karkotettiin presidentti Edvard Benešin säätämillä laeilla maasta. Tšekit tekivät jonkin verran kostoiskuja Saksaan siirtyviä saksalaisia, etenkin aseensa luovuttaneita sotilaita kohtaan. Arviolta 30 000 sudeettisaksalaista teloitettiin. Vuonna 1996 Saksa ja Tšekki antoivat sovintojulistuksen, jossa tšekit valittivat syyttömien karkotettujen kärsimyksistä. Karkotettujen Sudeettiliitto () ei hyväksy sopimusta edelleenkään. Vuonna 2015 Sudeettiliitto luopui vaatimuksesta karkotettujen sudeettisaksalaisten omaisuuden palauttamisesta Tšekin tasavallalta. ==Lähteet== == Aiheesta muualla == * Tähtinen, Risto K.: Sudeettisaksalaiset eristävät tšekkejä, Turun Sanomat 3.3.2002 * Vihervuori, Marita: Sodan jälkeen Tšekistä karkotetuista valtaosa lapsia, Turun Sanomat 3.3.2002 Luokka:Tšekki Luokka:Tšekkoslovakia Luokka:Itävalta-Unkari Luokka:Saksan siviilihallinto liitetyillä alueilla toisen maailmansodan aikana Luokka:Seulonnan keskeiset artikkelit
Vo

Vo tarkoittaa seuraavia: * * hyvin vanha, V.O., englannin sanoista very old, konjakin ikämerkintä * * Vo', kunta Italiassa * voice-over, V.O., englannin sanoista voice over, radiolähetyksen, televisiolähetyksen, videotallenteen tai teatteriesityksen tuotantotekniikka, jossa käytetään pelkkää näyttelijän ääntä tarinan kerronnassa * voimistelunopettaja, VO tai voim.op., ammatti * . == Katso myös == * Võ, vietnamilainen sukunimi * Opettaja VO, Varhaiskasvatuksen opettaja
Wo

Wo tarkoittaa seuraavia: * * * . * villa, WO
Juurtokaisla

Juurtokaisla (Scirpus radicans) on lähinnä Keski- ja Itä-Euroopassa tavattava tulvarantojen pioneerikasvi. Suomessa juurtokaisla on varsin harvinainen ja uhanalainen. == Ulkonäkö ja koko == Monivuotinen juurtokaisla kasvaa 50–100 cm korkeaksi. Kasvin varsi on pysty, tylpän kolmisärmäinen, nivelikäs ja lehdekäs. Lehdet ovat tummanvihreitä, tiheäsuonisia, 6–15 mm:n levyisiä ja 20–30 cm pitkiä. Laidoilta ja keskisuonen alta lehdet ovat karheita. Kukintohaarat ovat sileitä. Kukinto on iso, lähes pallomainen ja kolmesta neljään kertaa haarainen. Tähkiä kukinnossa on tavallisesti yli 100. Tähkät ovat 3–7 mm pitkiä, yksittäisiä, perällisiä ja kapeahkoja. Kehäsukaset ovat pähkylää paljon pitempiä, kiharaisia ja sileitä. Juurtokaisla kukkii kesä- elokuussa.Retkeilykasvio 1998, s. 534. Juurtokaisla tuottaa runsaasti siemeniä ja muodostaa maahan siemenpankin. Se lisääntyy myös kasvullisesti. Tyvestä ja taipuneen varren solmukohdista nousee usein sivuversoja ja veden korkeuden vaihdellessa varsi voi juurtua monesta kohdasta maahan.Hakalisto 1997, s. 241–242. Tämä lienee antanut kasville muun muassa sen suomenkielisen nimen. Juurtokaisla muistuttaa läheisesti korpikaislaa (S. sylvaticus), joka on sitä Suomessa huomattavasti yleisempi. Varsinkin nuorina lajien erottaminen toisistaan on hankalaa. == Levinneisyys == Juurtokaislan pääesiintymisalue ulottuu Saksasta itään läpi itäisen Keski-Euroopan, Romanian, Ukrainan ja Venäjän Uralille asti. Euroopassa pohjoisimmat havainnot lajista ovat Etelä- Norjasta, Keski-Ruotsista, Itä-Suomesta ja Karjalankannakselta. Satunnaisemmin juurtokaislaa tavataan läpi Venäjän Keski-Aasian ja Siperian aina Tyynellemerelle saakka.Den virtuella floran: Bågsäv Viitattu 20.12.2009. Suomessa juurtokaislaa tavataan Kymenlaaksossa Kouvolassa ja Kotkassa sekä Pohjois-Karjalassa Joensuussa, Liperissä ja Rääkkylässä.Suomen ympäristö 593, s. 150 (pdf-tedosto) Viitattu 20.12.2009. == Elinympäristö == Juurtokaisla kasvaa järvien ja jokien liejuisilla rannoilla ja kosteilla tulvaniityillä. Se on muuttunut yhä harvinaisemmaksi, koska rannoilla ei laidunneta ja tulvimista on rajoitettu vesien säännöstelyllä. == Lähteet == * Hakalisto, Sirkka: Juurtokaisla. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 241–242. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Suomen Lajitietokeskus: Juurtokaisla (Scirpus radicans) * Kasviatlas 2022: Juurtokaislan levinneisyys Suomessa. * Pohjolan kasvien pauloissa: Scirpus radicans – juurtokaisla * Flora of China: Scirpus radicans Luokka:Sarakasvit Luokka:Suomen erittäin uhanalaiset kasvit
Korpikaisla

Korpikaisla (Scirpus sylvaticus) on kosteiden rantojen kasvi. == Ulkonäkö ja koko == Korpikaislan 20–90 senttimetriä pitkässä varressa on lehtiä lähes ylös asti. Lehdet ovat kirkkaanvihreitä ja noin senttimetrin levyisiä ja 30 cm pitkiä. Tummanvihreät tähkylärykelmät ovat isossa kerrannaisessa kukinnossa. == Levinneisyys == Korpikaislaa tavataan liki koko Euroopassa ja Suomessa Oulu–Joensuu-linjan eteläpuolella.Den virtuella floran == Lähteet == == Aiheesta muualla == * Kasviatlas 2022: Korpikaislan levinneisyys Suomessa. * Pinkka – Lajintuntemuksen oppimisympäristö: Korpikaisla (Scirpus sylvaticus) * Pohjolan kasvien pauloissa: Scirpus sylvaticus – korpikaisla Luokka:Sarakasvit
Ray Gillen

Ray Gillen (12. toukokuuta 1959 New York, Yhdysvallat - 1\. joulukuuta 1993 New York, Yhdysvallat) oli yhdysvaltalainen laulaja, joka muistetaan yhtyeistä Black Sabbath ja Badlands. Hän aloitti uransa New Jerseyn alueen klubiyhtyeissä, ja 1980-luvun alkupuoliskolla hän liittyi Rainbow-yhtyeen rumpalin Bobby Rondinellin perustamaan Rondinelli-yhtyeeseen. Yhtye keikkaili ahkerasti ja oli lähellä saada levytyssopimuksen. Vuonna 1986 Black Sabbathissa laulanut Glenn Hughes, joka kärsi vakavista päihdeongelmista, erotettiin kesken yhtyeen Yhdysvaltojen kiertuetta. Black Sabbathin silloinen basisti, Dave "The Beast" Spitz, joka oli aikoinaan nähnyt Gillenin laulavan Rondinellin keikalla, suositteli Tony Iommille Gillenin ottamista Hughesin tilalle. Ray Gillen valittiin ja Sabbath jatkoi kiertuetta. Black Sabbathin suosio ei ollut kovin korkealla tuohon aikaan ja myös yhtyeen sisällä oli ongelmia. Kaikesta huolimatta yhtye alkoi vuoden 1986 loppupuoliskolla levyttämään tulevaa The Eternal Idol -albumia. Yhtyeen miehistö vaihtui useasti levytyksen aikana ja myös Ray Gillen lähti yhtyeestä vuoden 1987 alussa. Gillenin seuraaja Tony Martin lauloi levyn vokaaliosuudet uusiksi. Ray Gillen tosin esiintyy levyllä, sillä ”Nightmare”-kappaleessa oleva ”paholaismainen” nauru on hänen äänittämänsä. Levystä on liikkeellä myös bootleg-versioita, joissa Ray Gillen laulaa. Ray Gillenin seuraava projekti oli Tom Galleyn Phenomena, jonka albumilla Dream Runner Gillen on mukana. Tämän jälkeen hän liittyi John Sykesin Blue Murder -yhtyeeseen, mutta tämä jäi lyhyeksi John Sykesin päätettyä laulaa itse. Seuraavaksi Gillen perusti yhdessä kitaristi Jake E. Leen kanssa Badlands-yhtyeen. Yhtye julkaisi kaksi albumia heikohkolla menestyksellä ja levytti kolmannen jonka jälkeen vuonna 1992 Gillen erosi yhtyeestä riitaannuttua Jake E. Leen kanssa. Gillen lauloi vielä supertähtiprojektissa Sun Red Sun, mutta hänen terveydentilansa oli alkanut heiketä. Vuoden 1993 joulukuussa Ray Gillen kuoli newyorkilaisessa sairaalassa. Hänen kuolinsyynsä oli AIDS. Sun Red Sun -albumi ja Badlandsin kolmas levytetty albumi julkaistiin postuumisti hänen kuolemansa jälkeen. Luokka:Black Sabbathin jäsenet Luokka:Vuonna 1959 syntyneet Luokka:Vuonna 1993 kuolleet Luokka:Yhdysvaltalaiset rocklaulajat
Mecklenburg

Mecklenburg oli saksalainen ruhtinaskunta, joka jakautui vuonna 1621 Mecklenburg-Schweriniin ja Mecklenburg-Güstrowiin. Güstrowista osa siirtyi Mecklenburg-Schwerinin herttualle 1701 ja jäljelle jäänestä osasta tuli Mecklenburg-Strelitz. Mecklenburg-Schwerinin herttuakunta ja Mecklenburg- Strelitz korotettiin suuriruhtinaskunniksi 1815. Weimarin tasavallassa 1918–1933 entiset suuriruhtinaskunnat jatkoivat vapaavaltioina, kunnes kansallissosialistinen hallitus yhdisti osat yhdeksi Mecklenburgiksi. Neuvostoliiton miehitettyä alueen siihen yhdistettiin vielä Etu-Pommerikin, jolloin sitä kutsuttiin Mecklenburg-Etu-Pommeriksi (vuonna 1947 nimi tosin vaihtui taas Mecklenburgiksi). Vuonna 1952 Saksan demokraattinen tasavalta lakkautti Mecklenburgin jakamalla sen kolmeen piiriin (Bezirke): Rostockin piiriin, Schwerinin piiriin ja Neubrandenburgin piiriin. Kun Saksan demokraattinen tasavallan osat yhdistettiin Saksan liittotasavaltaan, muodostettiin uudelleen Mecklenburg-Etu-Pommeri, josta tuli yksi Saksan liittotasavallan osavaltioista. Luokka:Saksan historia Luokka:Saksan maantiede Luokka:Mecklenburg-Etu-Pommerin historia
David Donato

David Donato (21. maaliskuuta 1954 – 2. helmikuuta 2021) oli yhdysvaltalainen laulaja. Hänet oli Black Sabbathin laulajaehdokas ja White Tiger -yhtyeen perustaja. Falleció David Donato, uno de los vocalistas que tuvo Black Sabbath. Cuartelmetal.com. Hän teki myös mallintöitä. David Donato liittyi Black Sabbathiin kesällä 1984 ja vaikutti yhtyeessä noin puoli vuotta. Tänä aikana yhtye levytti useita demoja, ja tästä kokoonpanosta tehtiin juttu Kerrang-lehteen. Lehtijuttua on vuosien aikana pidetty virheellisesti syynä Donaton erottamiseen yhtyeestä, mutta todellisuudessa Tony Iommi hajotti Black Sabbathin vuoden 1984 lopussa Geezer Butlerin lähdettyä ja siirryttyä soolouralle. Tämän jälkeen Donato lauloi jonkin aikaa Geezer Butlerin sooloprojektissa jonka jälkeen hän perusti Kiss-yhtyeestä tutun kitaristi Mark St. Johnin kanssa White Tiger -yhtyeen, joka julkaisi yhden heikosti menestyneen albumin. Ennen kuolemaansa Donato lauleskeli silloin tällöin klubeilla ja rakenteli moottoripyöriä. ==Lähteet== Luokka:Yhdysvaltalaiset rocklaulajat Luokka:Black Sabbathin jäsenet Luokka:Vuonna 1954 syntyneet Luokka:Vuonna 2021 kuolleet
Earle Nelson

Earle Nelson (1897 – 13. tammikuuta 1928) oli yhdysvaltalainen sarjamurhaaja ja seksuaalirikollinen. Hän joutui laitokseen lapsen hyväksikäytöstä vuonna 1918. Sittemmin hänet julistettiin mielenvikaiseksi. Nelson raiskasi ja kuristi 63-vuotiaan naisen kotonaan 20. helmikuuta 1926. Sen jälkeen hän kierteli ympäri Yhdysvaltoja vuokraten huoneita, joissa raiskasi ja kuristi vuokraemännät. Nelson lähti vuonna 1927 Kanadaan, jossa hän murhasi 14-vuotiaan tytön asunnossaan. Hän jäi pian kiinni viiden kilometrin päästä Yhdysvaltain rajaa ja oikeudenkäynnissä 14. marraskuuta 1927 hänet tuomittiin kuolemaan. Nelson sanoi oikeudenkäynnissään: ”En ole ikinä tehnyt murhaa, en ikinä, en ikinä, en ikinä.” Hänet hirtettiin Kanadassa 13. tammikuuta 1928. Luokka:Murhasta teloitetut Luokka:Yhdysvaltalaiset sarjamurhaajat Luokka:Yhdysvaltalaiset teloitetut Luokka:Seksuaalirikoksista tuomitut henkilöt Luokka:Vuonna 1897 syntyneet Luokka:Vuonna 1928 kuolleet
CENTO

CENTO (lyhenne englannin kielen sanoista Central Treaty Organization) tai Middle East Treaty Organization (METO) tai Baghdad Pact eli Bagdadin sopimus oli vuonna 1955 Irakin, Turkin, Pakistanin, Iranin ja Britannian välillä solmittu puolustusliitto. Vaikka liitto oli Yhdys­valtain ajama, se ei liittynyt järjestöön ollenkaan. CENTO oli kylmän sodan sotilasliitoista epäonnistunein. Liitto lähti liikkeelle Turkin helmikuussa 1954 solmimasta liittosopimuksesta Pakistanin kanssa. 24. helmikuuta 1955 Bagdadissa solmittiin sopimus Irakin ja Turkin kesken. Iran, Pakistan ja Britannia liittyivät siihen myöhemmin. Sopimus oli samanlainen kuin Pohjois-Atlantin sopimus. Sen päämääränä oli rajoittaa Neuvosto­liiton vaikutusvaltaa Lähi- idässä. CENTOlla ei ollut kuitenkaan pysyvää komentorakennetta, eikä länsivalloilla ollut juurikaan pysyviä sotilastukikohtia maissa. Yhdysvalloilla oli signaalitiedusteluasema Iranissa ja se teki U-2-lentoja Pakistanista käsin. Britannialla oli tukikohta Irakissa ja Pakistanissa. Liitto rakoili, kun Irakin kuningas Faisal II syöstiin vallasta, ja tasavaltalainen arabinationalistinen uusi hallitus erosi maaliskuussa 1959 sotilasliitosta. Tuolloin nimen Bagdadin sopimus käyttö lopetettiin. Vuosina 1965 ja 1971 Pakistan yritti saada apua sotiinsa Intiaa vastaan, mutta liittolaisten mukaan liitto oli tehty Neuvosto­liittoa, ei Intiaa vastaan. Myöskään sen patoamistarkoitus ei toiminut, kun Neuvostoliitto solmi suhteet Egyptin, Syyrian, Irakin, Etelä-Jemenin, Libyan ja Somalian kanssa. Vuonna 1974 Turkki miehitti Kyproksen, mikä sai Britannian vetämään joukkonsa. Iranissa taas šaahi Mohammad Reza Pahlavi syöstiin vallasta 1979, jolloin maa vetäytyi liitosta ja liitto lakkautettiin. == Pääsihteerit == Pääsihteeri Valtio Virka-aika Awni Khalidy 1955–1958 Osman Ali Baig 1959–1961 Abbas Ali Khalatbari 1962–1968 Turgut Menemencioğlu 1968–1972 Nasir Assar 1972–1975 Ümit Haluk Bayülken 1975–1977 Sidar Hasan Mahmud 1977–1978 Kamuran Gurun 1978–1979 == Katso myös == * SEATO == Lähteet == == Aiheesta muualla == Luokka:Antikommunismi Luokka:Kylmä sota Luokka:Lakkautetut kansainväliset järjestöt Luokka:Sotilasliitot
Deacon Frost

Deacon Frost on Marvel Comicsin kuvitteellinen sarjakuvahahmo. Hän esiintyi Tomb of Dracula -sarjakuvissa sekä Blade Trilogy -julkaisuissa. Frost oli alkujaan tiedemies, joka etsi avainta kuolemattomuuteen. Erästä koettaan varten Frost kaappasi nuoren naisen siirtääkseen tähän hiljattain tapetun vampyyrin verta. Naisen kihlattu ryntäsi laboratorioon juuri viime hetkillä. Tästä seuranneessa rähinässä Frost piikitti vahingossa itseensä vampyyrin verta. Tästä seurasi, että Frost muuttui vampyyriksi, mutta poikkeuksellisen "muuntumisensa" vuoksi hän sai eräitä vampyyreille poikkeuksellisia kykyjä: Jokainen, jonka Frost muuttaisi vampyyriksi, tulisi tuottamaan itsestään eräänlaisen kaksoisolennon. Luokka:Marvel-universumin superroistot Luokka:Blade Luokka:Kuvitteelliset vampyyrit
WWE Raw

WWE Monday Night RAW on WWE:n tuottama showpainiohjelma. Yhdysvalloissa ohjelmaa näytetään USA Network -kanavalla suorana maanantai-iltaisin. Suomessa sarjaa näytti vuoden 2006 loppuun asti Subtv. Maksullinen MTV3 MAX -kanava esitti sarjaa vuosina 2007-2010. Ohjelma palasi ruutuun uudelleen huhtikuussa 2021. Ensimmäinen jakso nähtiin 9.4.Showpaini rymistelee ruutuun! RAW ja Smackdown -lähetykset starttaavat Subilla Vuodesta 2025 sarjaa on esittänyt Netflix. WWE Raw kävi Suomessa kiertueella kesäkuussa 2009. Suomessa käytiin seuraavat ottelut: Goldust vastaan William Regal, Maryse Ouellet vastaan Kelly Kelly (WWE Divas Championship -ottelu), Kofi Kingston vastaan Matt Hardy ( WWE United States Champion -ottelu), John Cena vastaan The Miz, Big Show vastaan MVP, Carlito & Primo vastaan Cody Rhodes & Ted DiBiase (Unified WWE Tag Team Championship -ottelu) sekä Triple H vastaan Randy Orton. Batista oli poissa loukkaantumisen vuoksi. == Historiaa == Raw (silloinen WWF Monday Night RAW) aloitti lähetyksensä 11. tammikuuta 1993 USA Networkilla. Ohjelma kesti tunnin. Alkuperäinen Raw oli uranuurtaja televisioidussa ammattilaispainissa. RAW:ta on lähetetty Yhdysvalloissa teräväpiirtona 21. tammikuuta 2008 esitetystä jaksosta lähtien. Ennen Michael Colea selostajana toimi Jim Ross, joka siirtyi Smackdowniin. Vince McMahon myi RAW-Brändin Donald Trumpille 15. kesäkuuta 2009 mutta osti sen viikko myöhemmin takaisin. == Mestarit == *WWE Champion: Cody Rhodes *WWE United States Champion: LA Knight *WWE Women’s Championship: Bianca Belair *World Tag Team Championship: JD McDonaght & Finn Balor == Toimitusjohtaja == Triple H:n saatua potkut toimitusjohtajan virasta, John Laurinaitis nimitettiin Rawin väliaikaiseksi toimitusjohtajaksi, kunnes tilalle löydettäisiin pätevä henkilö. Tämä huipentui Wrestlemania XXVIII:hin jossa Laurinaitiksen ja SmackDown!:in toimitusjohtajan Theodore Long:in joukkueet kohtasivat selvittääkseen kummankin brändin toimitusjohtajuuden. Laurinaitiksen joukkue voitti ottelun. Laurinaitis sai kuitenkin myöhemmin No Way Out 2012 -PPV:ssä potkut, ja uudeksi toimitusjohtajaksi nimitettiin 23. heinäkuuta AJ Lee. AJ Lee myöhemmin kuitenkin otettiin pois paikasta, ja uutta toimitusjohtajaa ei tehty vaan tilalle tuli Vickie Guerrero RAW Managing Supervisorina. Guerreron saatua potkut tästä virasta,toimitusjohtajaksi nimitettiin Brad Maddox. Maddox erotettiin 26. toukokuuta 2014http://www.ewrestlingnews.com/results/wwe-raw-coverage-in-progress- now-1f9f20ad-8432-42bb-9779-667b90fca5e3 Viitattu 6.1.2015.. == Selostajat == * Pat McAfee * Michael Cole == Logot == Tiedosto:WWF Raw (1993-1997) Logo.svg|logo 1993-1997 Tiedosto:WWF Raw is War logo.svg|logo 1997-2001 Tiedosto:WWE Raw (Ruthless Aggression) Logo.png|entinen RAW logo Tiedosto:WWE- Raw-2014-720p-new-logo.jpg|logo 2014-2018 Tiedosto:WWE RAW Logo 2018.svg|logo 2018-2019 Tiedosto:WWE Raw Logo 2019.svg|logo 2019-2025 Tiedosto:WWE RAW Logo 2025.svg|logo 2025- == Lähteet == == Aiheesta muualla == Luokka:Showpaini Luokka:Urheiluohjelmat
Tomi Maanoja

Tomi Maanoja (s. 12. syyskuuta 1986 Espoo) on suomalainen entinen jalkapallomaalivahti. Hän edusti Veikkausliigassa kuutta eri seuraa ja pelasi myös Ruotsin ja Norjan pääsarjoissa. Viimeisinä pelivuosinaan hän edusti Kakkosessa pelaavaa Vantaan Jalkapalloseuraa.Tomi Maanoja Soccerway-sivustolla Maanoja aloitti uransa pääsarjatasolla Vantaan AC Allianssissa, jonka riveissä hän pelasi ensimmäiset liigaottelunsa kaudella 2005. Seuraavaksi kaudeksi hän siirtyi espoolaiseen FC Honkaan, jonka riveissä hän pelasi kaudella 2006 kakkosmaalivahtina kolme ottelua Tuomas Peltosen loukkaannuttua. Kauden 2007 Maanoja aloitti ykkösmaalivahtina, mutta Maanojan kausi keskeytyi hänen murrettua kätensä. Kuntouduttuaan Maanoja sai loppukaudesta jälleen vastuuta ja tilille kertyi Veikkausliigassa lopulta 14 ottelua, joista Honka ei hävinnyt yhtään. Maanoja siirtyi Allsvenskaniin AIK:n riveihin kaudella 2008. Debyyttinsä solnalaisten riveissä hän teki 14. elokuuta 2008 GIF Sundsvallin vieraana ottelussa joka päättyi 1–1-tasapeliin. Helmikuussa 2009 pelatussa AIK:n harjoitusottelussa Maanojalta katkesi sääriluu, minkä vuoksi hän joutui olemaan poissa pelikentiltä koko kauden ja jäämään pois alle 21-vuotiaiden EM- lopputurnauksesta. Tammikuussa 2011 Maanoja teki sopimuksen vanhan seuransa FC Hongan kanssa. Maanoja teki helmikuussa 2012 alkavan kauden kattavan sopimuksen Norjan toiseksi korkeimmalla sarjatasolla Adeccoligaenissa pelaavan Sandefjordin kanssa. Yhden ulkomailla vietetyn kauden jälkeen hän solmi vuoden sopimuksen Rovaniemen Palloseuran kanssa helmikuussa 2013. Sittemmin hän edusti Kuopion Palloseuraa, FC Lahtea ja Helsingin IFK:ta. Maanoja kuului myös Suomen alle 21-vuotiaiden maajoukkueeseen. Itävaltaa vastaan pelattu ratkaiseva karsintaottelu ikäluokan vuoden 2009 EM-kilpailuihin ratkesi rangaistuspotkukilpailussa, jossa Maanoja torjui kaksi itävaltalaisten yritystä. Ainoan ottelunsa A-maajoukkueessa hän pelasi 4. helmikuuta 2009 ystävyysottelussa Japania vastaan. == Saavutukset == AIK * Allsvenskan: 2009 * Ruotsin cup: 2009 * Ruotsin supercup: 2010 Honka * Liigacup: 2011 RoPS * Suomen Cup: 2013 FC Lahti * Liigacup: 2016 == Lähteet == == Aiheesta muualla == Luokka:Suomalaiset jalkapallomaalivahdit Luokka:Jalkapallon Suomen Cupin mestarit Luokka:Vuonna 1986 syntyneet Luokka:Elävät henkilöt
Christian Hülsmeyer

Christian Hülsmeyer (25. joulukuuta 1881 Eydelstedt, Ala-Saksi, Saksa – 31. tammikuuta 1957 Ahrweiler) oli tutkan keksijä. Hülsmeyer kiinnostui fysiikasta ja Heinrich Hertzin sähkömagneettisia aaltoja käsittelevistä tutkimuksista. Bremenin opettajaseminaarissa tekemissään kokeissa hän sai tutkan kehittämiseen johtaneet ideansa. 30\. huhtikuuta 1904 Hülsmeyerille myönnettiin telemobiloskoopiksi nimeämälleen laitteelle patentti nro 165546. 18. toukokuuta Hülsmeyer esitteli menestyksellä Hohenzollern-sillalla Kölnissä demolaitteiston. Kokeessa hänen laitteensa havaitsi Reinillä olleen laivan kolmen kilometrin päästä. Hülsmeyer kehitti laitteen nopeasti havaitsemaan kohteen 10–20 kilometrin päästä. Kesällä 1904 Hülsmeyer esitteli telemobiloskoopin Rotterdamissa kansainvälisessä merenkulkukonferenssissa. Laite ei kuitenkaan herättänyt juurikaan kiinnostusta. Myöskään Saksan merivoimat eikä edes vastaperustettu radiotekniikan yritys Telefunken olleet riittävän kiinnostuneita uudesta, ilmeisiä hyötyjä tarjoavasta keksinnöstä.Hollmann, Martin: ”Radar Family Tree”. Radar World. Vaikka Hülsmeyer patentoi ja esitteli laitteensa muun muassa Britanniassa ja Yhdysvalloissa, ei näissäkään vielä ymmärretty tutkan mahdollisuuksia. Titanic ei ehkä olisi törmännyt jäävuoreen, jos aluksella olisi ollut käytössä tutka. Lokakuussa 1905 Hülsmeyer lopetti telemobiloskoopin markkinointiyritykset ja hänen yhtiökumppaninsa Heinrich Mannheimin kanssa perustamansa yrityksen Telemobiloskop – Gesellschaft Hülsmeyer und Mannheim lopettamisilmoitus toimitettiin rekisteriviranomaiselle. Vuonna 1906 Hülsmeyer perusti Düsseldorfissa hehkulamppuja ja työstökoneita valmistavan yrityksen. Hänen yrityksensä valmisti myös vedenkäsittelylaitteita. Tutkaa kehitettiin jossain määrin 1920- ja 1930-luvuilla Yhdysvalloissa, Britanniassa ja Saksassa. Laitteen todellinen kehitys lähti käyntiin vasta toisen maailmansodan jälkeen elektroniikan kehityttyä riittävästi. Nykyään tutka on välttämätön apuväline muun muassa ilmailussa ja merenkulussa. Osia telemobiloskooppilaitteistosta on nähtävillä Deutsches Museum -museossa Münchenissä. Deutsches Schifffahrtsmuseum -merenkulkumuseossa Bremerhavenissa on näytteillä telemobiloskoopin kohereeri eli vastaanotin. == Lähteet == == Aiheesta muualla == * http://www.deutsches-museum.de/ Deutsches Museum, München * http://www.dsm.de – Deutsches Schiffahrtsmuseum, Bremerhaven * Who's who Christian Hülsmeyer Luokka:Saksalaiset keksijät Luokka:Tutkatekniikka Luokka:Vuonna 1881 syntyneet Luokka:Vuonna 1957 kuolleet
Kanadanilves

Kanadanilves (Lynx canadensis) on ilveksen lähisukulainen, ja jotkut auktoriteetit pitävät niitä jopa samaan lajiin kuuluvina. Joiltakin piirteiltään kanadanilves muistuttaa kuitenkin enemmän punailvestä. Kanadanilvestä tavataan Kanadassa, Alaskassa ja Yhdysvaltain pohjoisoissa. Sitä metsästetään turkin vuoksi, ja se on monilla alueilla vähenemässä elinalueen kutistumisen vuoksi. == Ulkonäkö ja koko == Ulkonäöltään kanadanilves muistuttaa ilvestä: tiheä turkki on hopeanruskea, ja siinä voi olla tummia merkkejä. Kesällä turkki on punertavampi. Urokset ovat naaraita kookkaampia. Ilveksellä on tuuhea kaulus, joka näyttää kaksihaaraiselta parralta, lyhyt häntä, jonka kärki on musta, ja korvissa pitkät tupsut. Sillä on pitkät raajat ja runsaskarvaiset tassut, joilla ilveksen on helppo kulkea syvässäkin lumessa. Kanadanilveksen vartalon pituus ilman häntää on 65–105 senttiä, ja hännän pituus on 5–13 senttiä. Paino vaihtelee 4,5–17,5 kilon välillä. Urokset painavat keskimäärin enemmän kuin naaraat. == Levinneisyys ja elinympäristö == Kanadanilvestä tavataan melkein kaikkialla Kanadan ja Alaskan pohjoisissa metsissä. Suuria populaatioita on lisäksi Yhdysvaltojen Montanassa, Idahossa ja Washingtonin osavaltiossa. Kanadanilveksiä on vain vähän Utahissa, Minnesotassa ja Uudessa Englannissa. Coloradoon sitä on yritetty siirtää vuodesta 1999. Ensimmäiset luonnossa syntyneet pennut vahvistettiin 2003, ja sittemmin siellä on syntynyt useita pentueita. Lajia pidetään uhanalaisena Yhdysvaltojen rajalla. Kanadanilveksen elinaluetta ovat vanhat tiheät metsät, mutta sitä tavataan myös harvahkoissa metsissä, kallioilla ja tundra-alueilla. == Elintavat == Kanadanilvekset saalistavat jäniksiä, jyrsijöitä ja lintuja, joskus isompiakin eläimiä, kuten peuroja. Saaliin ne paikantavat kuulon ja näön avulla. Paikka paikoin lumikenkäjänis on lähes ainoa kanadanilveksen saaliseläin. Ilveskannan suuruus noudattaa selvästi lumikenkäjäniksen lukumäärän kymmenen vuoden vaihtelun kaarta. Kanadanilves elää yksinään ja näkymättömissä. Se on tavallisesti aktiivinen yöaikaan ja tarvitsee suuren reviirin. === Lisääntyminen === Kanadanilves synnyttää keväällä 1–5 poikasta. Poikasten selviytyminen on riippuvainen saaliin määrästä. Ne seuraavat emoa seuraavan talven kiimaan, ja senkin jälkeen pentue voi pysytellä jonkin aikaa yksissä. == Lähteet == * Michiganin yliopiston eläinmuseo === Viitteet === == Aiheesta muualla == * Canadian Lynx research – Minnesotan yliopisto * US Fish & Wildlife Service Luokka:Kissaeläimet
Danny Gatton

Danny Gatton (4. syyskuuta 1945 – 4. lokakuuta 1994) oli yhdysvaltalainen kitaristi, joka kuoli tekemällä itsemurhan kotonaan Marylandissa 1994. Ralph Heibutzkin kirjoittama elämäkerta Unfinished Business: The Life and Times of Danny Gatton julkaistiin vuonna 2003. ==Ensimmäiset vuodet== Gatton syntyi Washington D.C.:ssä 4. syyskuuta 1945. Hänen isänsä, Daniel W. Gatton Sr., oli rytmikitaristi, joka oli tunnettu ainutlaatuisesta soittotyylistään. Hän jätti musiikkiuran kasvattaakseen perhettään. Nuorempi Gatton kasvoi jakaen saman intohimon kitaraan. ==Ura== Danny Gatton aloitti uransa soittamalla yhtyeissä jo teini-ikäisenä. Hän alkoi kerätä laajempaa kiinnostusta 1970-luvulla soittaessaan kitaraa ja banjoa Liz Meyer & Friends -yhtyeessä. ==Itsemurha== 4\. lokakuuta vuonna 1994 Gatton lukitsi itsensä autotalliin ja ampui itsensä. Hän ei jättänyt mitään viestiä. ==Diskografiaa== *American Music (1975) *Redneck Jazz (1978) *Unfinished Business (1987) *Blazing Telecasters (live April 27, 1984) (1990) *88 Elmira St. (1991) *New York Stories, mukana Joshua Redman, Roy Hargrove, Bobby Watson ja Franck Amsallem (1992) *Cruisin' Deuces (1993) *Toolin' Around with Arlen Roth (1993) *Relentless, mukana Joey DeFrancesco (1994) *Redneck Jazz Explosion (live December 30 & 31, 1978) (1995) *The Humbler, mukana Robert Gordon (1996) *In Concert 9/9/94 (1998) *Untouchable (1998) *Portraits (1998) *Anthology (1999) *Funhouse (live June 10 & 11, 1988) (2004) *Oh No! More Blazing Telecasters, mukana Tom Principato (2005) *Redneck Jazz Explosion, Vol. 2 (live December 30 & 31, 1978) (2006) *Live in 1977: The Humbler Stakes His Claim (2007) *Blue Skies Callin ==Aiheesta muualla== *Danny Gatton website *Danny Gatton distributor *Joe Barden website *Danny Gatton: The Telemaster Archives *Photos *The Concert Tour (1991 tour journal) Luokka:Yhdysvaltalaiset kitaristit Luokka:Itsemurhan tehneet Luokka:Vuonna 1945 syntyneet Luokka:Vuonna 1994 kuolleet
Danny Strong

Danny Strong (s. 6. kesäkuuta 1974, Manhattan Beach, Kalifornia) on yhdysvaltalainen näyttelijä, joka tunnetaan parhaiten roolistaan Jonathan Levinsonina televisiosarjassa Buffy, vampyyrintappaja (1997–2003). Hän vieraili sarjassa sen toisen tuotantokauden jaksosta Inkamuumio lähtien. Suurin rooli hänellä oli sarjan kuudennella tuotantokaudella. Hän esiintyi myös Buffyn esittämättömässä pilottijaksossa. Strong on lisäksi esiintynyt useissa elokuvissa ja vieraillut erilaisissa televisiosarjoissa kuten Seinfeld ja Gilmoren tytöt. Lisäksi hän tekee säännöllisesti radiomainoksia. Hän on juutalainen. ==Lähteet== ==Aiheesta muualla== *Viralliset kotisivut * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Chorizo

Chorizo [ˈtʃoriso] on erityisesti espanjankielisissä maissa valmistettu, chilillä ja muilla mausteilla maustettu makkara. Sitä voidaan tehdä monien eläinten lihasta, jopa kalasta. Yhdysvalloissa chorizolla tarkoitetaan yleensä ohutta maustettua kestomakkaraa. == Chorizo Espanjassa == Kaksi espanjalaista chorizomakkaraa ovat EU:ssa nimisuojattuja tuotteita. Muun muassa niiden raaka-aineet ja valmistustavat ovat tarkasti määriteltyjä. "Chorizo Riojano" on sianlihasta tehty ja siansuolessa valmistettu hevosenkengän muotoinen makkara. Sitä valmistetaan vain La Riojan autonomisella alueella. "Chorizo de Cantimpalos" on Segovian maakunnan alueella valmistettava makkara. Se on sianlihasta valmistettu, vähintään suolalla ja paprikalla maustettu valkopintainen makkara. == Lähteet == == Aiheesta muualla == Luokka:Makkarat Luokka:Espanjalainen keittiö
Kinnari

Kinnari on Järvenpään 5. kaupunginosa ja sijaitsee heti kaupungin keskustasta itään. Vuoden 2014 lopussa kaupunginosassa asui 2 711 ihmistä. Alueella on pääosin omakoti- ja rivitaloasuntoja. Kinnarissa toimii Kinnarin koulu (ala- aste ja yläaste), päiväkoti ja moskeija sekä K-market. Kinnarin koulun urheilukentällä on tekonurminen pesäpallokenttä. Löytyy myös puistoja. ==Lähteet== Luokka:Järvenpään kaupunginosat
Amy Acker

Amy Louise Acker (s. 5. joulukuuta 1976 Dallas, Texas) on yhdysvaltalainen näyttelijä. Hänet tunnetaan kenties parhaiten roolistaan Winifred ”Fred” Burklena televisiosarjassa Angel (1999–2004), jossa Acker oli mukana sarjan toisen tuotantokauden lopusta lähtien. Hän sai työstään sarjassa Saturn- palkinnon parhaasta naissivuosasta. Acker on esiintynyt myös esimerkiksi televisiosarjoissa Alias (2005–2006), Ensisilmäyksellä (2006) ja Dollhouse (2009–2010). Aikoinaan Acker harrasti esimerkiksi balettia ja modernia tanssia, mutta hänelle tehty polvileikkaus päätti hänen tanssijanuransa. Acker on ollut vuodesta 2003 lähtien naimisissa näyttelijä James Carpinellon kanssa, ja heillä on vuonna 2005 syntynyt poika sekä 2006 syntynyt tytär. ==Roolit== === Elokuvat === *The Accident (2001) ... Nina *Groom Lake (2002) ... Kate *Ota kiinni jos saat (2002) ... Miggy Acker *The Novice (2004) ... Jill *Mr. Dramatic (2005) ... Jodi ===Televisio=== *Wishbone (1995–1997) ... useita roolihenkilöitä *To Serve and Protect (1999) (minisarja) ... Melissa Jorgensen *Special Unit 2 (2001) ... Nancy *Return to the Batcave: The Misadventures of Adam and Burt (2003) ... Kathy Kersh *Angel (2001–2004) (70 jaksossa) ... Winifred ”Fred” Burkle / Illyria *Supernatural (2005) ... Andrea Barr *Justice League Unlimited (2005–2006) (4 jaksossa – ääninäyttelijänä) ... Metsästäjätär *Ensisilmäyksellä (2006) ... Penelope *Alias (2005–2006) (12 jaksossa) ... Kelly Peyton *Drive (2007) (3 jaksossa) ... Kathryn Tully *Dollhouse (2009–2010) ... Claire Saunders *Olipa kerran (2012) ... Astrid/Nova *Kohde (2012–) ... Samantha ”Sam” Groves / Root *S.H.I.E.L.D. Agentit (2014) (1 jakso) ... Audrey Nathan *The Gifted (2017–2019) ... Caitlin Strucker ==Lähteet== ==Aiheesta muualla== *Viralliset kotisivut * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1976 syntyneet Luokka:Elävät henkilöt
Theo Jörgensmann

thumb|290px|Theo Jörgensmann Freedom Trio kanssa Christopher Dell; 2011 Theo Jörgensmann (s. 29. syyskuuta 1948) on klarinetisti ja jazzmuusikko. == Diskografia == * Contact 4tett Loud Enough To Rock The Kraut, (2015) *Theo Jörgensmann Bucksch (2014) * Trio Hot Jink (2008) * Theo Jörgensmann Fellowship (2005) * Trio Marcin Oles Theo Jörgensmann Bartlomiej OlesDirections (2005) * Trio Oles Jörgensmann Oles miniatures (2003) * Theo Jörgensmann Quartet Hybrid Identity (2002) * Theo Jörgensmann Eckard Koltermann Pagine Gialle (2001) * Theo Jörgensmann Quartet Snijbloemen (2000) * Theo Jörgensmann Albrecht Maurer European Echoes (1999) * Theo Jörgensmann Quartet Ta eko mo (1998) * Theo Jörgensmann Eckard Koltermann Perry Robinson Materialized Perception Trio (1994) == Aiheesta muualla == *Allmusic Guide Entry for Theo Jörgensmann *Theo Jörgensmann Quartet Luokka:Jazzklarinetistit Luokka:Saksalaiset jazzmuusikot Luokka:Saksalaiset klarinetistit Luokka:Vuonna 1948 syntyneet Luokka:Elävät henkilöt
Lota

Lota on vuonna 1667 perustettu kaupunki keskisessä Chilessä ja on eräs maan vanhimmista. Aikaisempina vuosisatoina sen vauraus perustui kivihiileen. Kaupunki sijaitsee 550 km pääkaupunki Santiagosta etelään. Vuoden 2017 väestönlaskennassa kaupungissa oli noin 43 500 asukasta. == Historia == Alun perin lähetysaseman ympärille kasvanut kaupunki toimi tärkeänä kauppapaikkana alueellaan mutta 1700-luvun puolivälissä alueelta löytyi runsaita kivihiilivaroja. Löytyneiden varantojen seurauksena kaupunki kasvoi räjähdysmäisesti ja alkaneen kaivostoiminnan ansiosta kaupungista tuli pian yksi maan rikkaimmista alueista. Salvador Allende kansallisti alueen kivihiilivarat. Tavoitteena oli kansalaisten tyytymättömyyden rauhoittaminen. Lisäksi kansallistamiseen syynä oli maan sosialistisen puolueen (johon myös Allende kuului) tuki ja vaatimukset mineraalivarojen kansallistamiseksi. Augusto Pinochet yksityisti alueen varannot uudelleen 1990-luvun alussa osana ohjelmaa jonka tavoitteena oli valtion omistuksen vähentäminen yrityksissä ja kansallisen omaisuuden yksityistäminen. Nykyään alueen hiilivarat on kaivettu lähes loppuun. Lisäksi markkinoille on tullut kolumbialaista alkuperää olevaa kivihiiltä, joka on hinnaltaan huomattavasti Lotan alueelta kaivettua halvempaa. Lotan kaivos suljettiin vuonna 1997, ja kaupungista sekä sitä ympäröivistä alueista on nykyään tullut yksi maan köyhimmistä seuduista. == Lähteet == == Aiheesta muualla == Luokka:Chilen kaupungit
Alan Rachins

Alan Rachins (3. lokakuuta 1942 Cambridge, Massachusetts – 2. marraskuuta 2024 Los Angeles, Kaliforniahttps://www.hollywoodreporter.com/tv/tv-news/alan- rachins-dead-la-law-dharma-greg-1236052218/) oli yhdysvaltalainen näyttelijä ja käsikirjoittaja, joka tunnetaan parhaiten rooleistaan televisiosarjoissa L.A. Law sekä Dharma ja Greg. 1970- ja 1980-luvuilla Rachins kirjoitti televisiosarjoja, esimerkkinä Ritari Ässä. Rachins oli naimisissa näyttelijä Joanna Frankin kanssa jo vuodesta 1978 lähtien ja heillä on yksi poika. Rachins oli Mensan jäsen. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset televisiokäsikirjoittajat Luokka:Vuonna 1942 syntyneet Luokka:Vuonna 2024 kuolleet